Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 447/12/5502	Čadca, 9.10.2012
EEČ : 2-37-184-2012

U Z N E S E N I E

Trestná vec:	obvinený XXXXX 
Zločin:	Týranie blízkej osoby a zverenej osoby podľa § 208 odsek 1 písmeno a, b, odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Čadca
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
od presne nezistenej doby roku 2002 až do 22.02.2012 v mieste trvalého bydliska, v hospodárskej budove v časti bývalého chlieva, do ktorého odišla nútene bývať XXXXX pred konaním XXXXX, pretože ju týral tak, že jej opakovane, pod vplyvom alkoholu vulgárne nadával do pičí a kuriev, pýtal od nej peniaze, viackrát ju fyzicky napadol, odopieral jej stravu, nevyhnutnú osobnú starostlivosť a hygienu, hoci od 01.08.2006 poberal príspevok na jej opatrovanie, pričom jeho konanie bolo čoraz agresívnejšie až do 22.02.2012, kedy bola hospitalizovaná v Kysuckej nemocnici v Čadci z dôvodu rozsiahleho zanedbania a známok pozičnej traumy a mierneho podchladenia s viacpočetnými hematómami, čím takto u nej vyvolával strach, spôsoboval jej stres a ohrozoval tak jej fyzické a psychické zdravie.

lebo je trestné stíhanie neprípustné podľa § 9 odsek 1 písmeno d
Odôvodnenie:
Uznesením vyšetrovateľa OR PZ, OKP XXXXX pod ČVS:ORP-205/OVK-CA-2012 zo dňa 15.05.2012 bolo podľa § 199 ods.1 Trestného poriadku začaté trestné stíhanie a zároveň podľa § 206 ods.1 Trestného poriadku vznesené obvinenie XXXXX zločin týrania blízkej osoby a zverenej osoby podľa § 208 odsek 1 písmeno a), písmeno b), odsek 2 písmeno d) Trestného zákona na tom skutkovom základe, ako je uvedené vo výrokovej časti tohto uznesenia.
     
       Po predložení spisu s návrhom na podanie obžaloby bolo zistené, že obvinený XXXXX dňa 10.09.2012 zomrel v meste XXXXX. Zároveň Matričný úrad mesta XXXXX vydal úmrtný list XXXXX, ktorého úmrtie je zapísané vo zväzku č. 27, ročník 2012, strana 171, poradové číslo 511. Z oznámenia o úmrtí je zrejmé, že obvinený zomrel dňa 10.09.2012.  

      V tejto súvislosti poukazujem na ustanovenie § 9 odsek 1 písmeno d) Trestného poriadku, podľa ktorého trestné stíhanie nemožno začať a ak bolo už začaté, nemožno v ňom pokračovať a musí byť zastavené, proti tomu kto zomrel alebo bol vyhlásený za mŕtveho. 

     Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné s poukazom na ustanovenie § 9 odsek 1 Trestného poriadku. 

     Vzhľadom na to, že páchateľ skutku zomrel, nie je možné v trestnom stíhaní vedenom voči jeho osobe pokračovať a trestné stíhanie musí byť zastavené a preto som rozhodol tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miloš Kováč
prokurátor